ming030890/wiki-yue-high-quality huggingface dataset:
省佛通衢

省佛通衢（粵拼：saang2 fat6 tung1 keoi4）係歷史上廣州同南海、佛山之間嘅第一條陸路交通要道，明朝起好，一路用到二十世紀六七十年代。

建設原因同經過
未有省佛通衢之前，珠三角交通以水路為主，廣州同佛山之間都唔例外。但係明朝末年開始有水盜悍匪殺人越貨。當時官府先係起防禦工事，增設崗哨，積極剿匪，後來崇禎七年（1634年）兩廣總督熊文燦等人決定起條路，當時叫「廣州城西度海陸路」，係後來省佛通衢一部分。當時嘅人好重視爾件事，好多官員富紳紛紛捐錢。珠三角河網密布，條路自然要起好多條橋。有唔少橋都係由鄉紳出錢出力來起，亦有唔少地方唔方便整橋，就保留渡口。當時條路經過嘅地方大部分係漁地。為咗起爾條路，用土石填埋咗唔少漁地。起路方法可以用「疊石於下以固其基，增石於上以廣其途」來描述。
完工嗰時，計有十六座橋同八處渡口。
《熊文燦修廣州城西度海陸路碑記》係研究爾段歷史嘅重要資料。

名
省佛通衢個名最早見於清同治年間《南海縣志》，清宣統二年期間曾經改名叫省佛車路。

行向
省佛通衢大體上經過而今嘅下列地方：芳村－穗鹽路－鹽步－大瀝－禪城
而今嘅穗鹽路基本上係喺省佛通衢基礎上改建而成。

主要橋樑
下面大致按橋樑規模（長度）降序排列，
煙滸橋，1917年建成，連起鹽步蟾溪兩岸，1949年之前已經拆毀，橋碑仍保留，直到1970年拆毀；
通福橋，又叫五眼橋，喺石圍塘，明萬曆年間起好，長42.8米，按照建成時間又被稱為「省佛通衢第一橋」，今廣東省文物保護單位；
東三眼橋，喺鹽步河東虎榜村，明崇禎年間起好，長28.2米，而今喺正大馬路中間綠化帶道，保護較好，係佛山市文物保護單位。
三眼橋（溪頭橋），喺鹽步溪頭，明崇禎年間起好，長28米，1975年起公路拆毀；
一眼橋（龐公橋），喺鹽步溪頭，明崇禎年間起好，長13.1米，1975年起公路拆毀；
省汽車客運站

，簡稱省汽車站（saang2 hei3 ce1 zaam6）或省客運站（saang2 haak3 wan6 zaam6）或省站（saang2 zaam6），係中國廣東廣州嘅一個市級大型汽車站，係廣州交通集團廣州市長途汽車運輸公司屬下車站，又係中國國家一級公路嘅客運站。喺1970年起好，位置喺越秀區站南路同環市西路嘅交界。

主要經營
車站主要經營去市屬五區（番禺區、花都區、黃埔區、增城區、從化區）、珠三角地區、粵東、粵南、粵西、粵北同海南、廣西、湖南、江西、福建、雲南、浙江、陝西、貴州、江蘇、湖北同河南、遼寧等30幾個省市嘅跨省路線。
出班嘅車次流量：2100班次/日
省港大罷工

省港大罷工或者叫做粵港大罷工，係場罷工。發生喺省港兩地。省卽係中國廣東省，而港卽係香港。當時中華民國廣州政府，實行聯俄容共。以蘇俄方式，抵制英國治下嘅香港。大罷工維持一年有多，由一九二五年6月，到一九二六年10月。當時香港港口停工，廣州等地，組織罷工，唔畀人去香港開工。有近十萬工人由中國國民黨、中國共產黨支持下停工停業，封鎖香港交通運輸，對付香港政府。一九二六年3月廣州政變後，共產黨活動受抑制，罷工亦日趨平息。
省港旗兵

《省港旗兵》（英文：Long Arm of The Law）係1984年上演嘅港產片，由麥當雄監製並親自導演。電影講述一班廣州匪幫到香港搶劫嘅故仔，片中演員大多係新人或兼職，全片以真實手法拍攝，內容相當暴力同震撼。
泊淞迴歸分析

泊淞迴歸分析（Poisson regression）係一種迴歸分析，假設咗個應變數係跟泊淞分佈嘅。
泊車位

泊車位，或者叫車位，係泊車嘅一格格位，可以喺泊車場入面，又可以喺街邊。
單車位
電單車位
泊明日菜

泊明日菜 ，係日本嘅一個女藝人同埋配音員。
泊淞分佈

泊淞分佈（英文：Poisson distribution；法文：Loi de Poisson）係種概率分佈，可以描寫隨機嘅自然現象嘅頻率，例如一段時間（一年、一個鐘）或者空間之內某種嘢（旋風、收到電話、地震、鯊魚咬人）嘅發生次數。泊淞隨機變數（Poisson random variable）, X,條分佈式(pdf)係
，其中 k 係次數， 係平均值(有時寫做)。

來龍去脈
泊淞分佈可以話係二項分佈同常態分佈嘅過渡函數。
當二項分佈嘅試驗次數(n)越大，圖形睇起嚟就越密，越似平滑嘅鐘形。
不妨令 n 趨向無限大，即係
。
因為二項分佈嘅期望值 ，所以 。
又因為 n 趨向無限大，所以成功機率 ，而失敗機率 。
替換原式 ，入面  趨向 。
變咗 。
簡化做 。
前面同 n 冇關抽出，後面用指數律分拆，變咗。
趨向 ，而 趨向 。
最後得到嘅新函數就係 ，呢個就係泊淞分佈。

性質
驗算機會率加埋係咪等於1：條式嘅自變數係k=0,1,2,...(因為n趨向無限大，所以k冇上限) 所有情況夾埋即係 。
泊淞分佈嘅期望值係  。
泊淞分佈嘅標準差係 。
泊車咪錶

泊車咪錶係種靠自助方式畀錢嘅限時泊車設備，如果俾交通警察見到超時就要抄牌。
泊志穗

泊志穗（1990年3月26號—）係日本足球員，踢前鋒，曾經喺2017年為日本女子足球代表隊出場2次。
泊松李群

泊松李群(Poisson-Lie group)係種幾何結構，既係李羣亦係泊松流形，而且兩種結構相容：渠支李羣積 G x G --> G 係泊松映射，其中 GxG 嘅係直積泊松結構。渠係經典力學同埋泊松幾何學嘅有用例子，表示論都會研究渠。渠嘅「無限細」版本就係李雙代數。
泊車

泊車，又叫停車，係司機將車喺一個特定位置停低後落車嘅行為。
潘建都

潘建都（英文：Pun Tin Don，1987年—），曾經係香港無綫電視互動新聞台主播，而家移民到升學嘅碩士生。
潘惠森

潘惠森（粵拼：pun1 wai6 sam1）係香港嘅舞台劇編劇，用粵文寫咗唔少劇本。
潘惠美

潘惠美（粵拼：pun1 wai6 mei5，1989年6月3號—）係日本嘅一個女藝人同埋配音員。
潘慶寅

潘慶寅係親北京派台灣商人，擔任廣州台協常務副會長同天河聯委會理事長，亦係廣州雙榮紙張制品有限公司嘅總經理，同時係廣州市台灣同胞聯誼會嘅名譽顧問。喺2000年代初期，佢曾經因為作為台商關注同推動兩岸直航而受到一啲媒體嘅關注。
潘慶基

潘慶基，香港建制陣營（商界親中派）政治人、生意人，亦係陳永棋嘅女婿。

選舉經歷
佢喺2006年開始參加選舉委員會界別分組選舉。
喺2016年，佢成為香港特别行政區選舉委員會進出口界委員。之後，佢有份提名林鄭月娥參與2017年香港行政長官選舉。
喺2021年9月，佢當選成為香港特别行政區選舉委員會進出口界委員。
石排灣社屋

石排灣社屋響路環聖方濟各堂區蝴蝶谷大馬路、和諧大馬路、和諧廣場同樂居大馬路，係屬於房屋局嘅社會房屋。

背景
石排灣社屋提供四千六百七十二個社屋單位，一房（T1）有三千三百一十四個單位，兩房（T2）有一千一百一十八個單位同三房（T3）有二百四十個單位。
2015年4月15號，石排灣社屋跟租戶次序搞入住社屋嘅相關手續，而首批租戶亦響15號當日攞鎖匙，家團馬上可以即刻搬入嚟住。
2017年4月13號朝早十一點幾，治安警接報樂群樓第四座三樓一個單位發生企圖跳樓事件。治安警、消防員同司警談判專家先後接報到場，消防員響單位下邊整咗救生氣墊，企圖跳樓嘅男人自行返翻入屋。治安警上門要求佢出示身份證協助調查，男子突然反鎖單位木門，拒絕離開，之後搞到晏晝四點十分。消防員之後破門入屋，治安警同消防員合力制服呢嗰男人，將佢帶返差館做進一步調查。之後呢嗰男人話佢視力有問題，家境清貧，因為要照顧有病嘅大佬，所以唔能夠如期入住房屋局安排嘅社屋單位，但係被房屋局要求遷出，所以情緒激動。而房屋局話，正響到跟進一個因為長期唔以社屋做永久居所嘅石排灣社屋租戶遷出個案，呢個承租人響2013年獲安排入住石排灣社屋單位。之後，房屋局經過多次家訪同邀約面談都接觸唔到承租人，懷疑承租人長期唔響單位到居住。經過進一步調查，顯示承租人已經長達一年幾冇入住社屋單位。呢種行為違反咗第二五/二○○九號行政法規第十九條第二款第二項「承租人唔響呢間房屋居住超過四十五日，又或者唔以呢間屋做永久居所，唔理係唔係住嗰另一間屋」，同埋第二十條第一款「永久居所係指承租人每年至少有三分之二時間留宿嘅居所。」嘅規定，房屋局開展程序解除同佢嘅租賃合同。就因為咁，房屋局工作人員已經勸喻承租人自行退翻社屋單位，承租人拒絕重同行政法院提起司法上訴，最後響2016年7月13號裁定司法上訴人（即係承租人）敗訴，兼駁回司法上訴人提出嘅訴訟請求。由於承租人冇遵守要搬走呢間社屋嘅期限，房屋局13號執行收翻單位，但係承租人唔肯搬出呢嗰單位。房屋局跟進遷離，安排工作人員同兩個社工響現場支援同游說，而企圖跳樓男人姓司徒，五十八歲，澳門居民。

空心瓷磚
2016年8月27號，石排灣社屋落成先三年幾時間，就面臨第二次鋪磚命運。2015年9月被揭「空鼓」瓷磚問題，大約九成樓層走廊要換瓷磚。事隔冇耐2016年頭先完成嘅鋪磚工程，房屋局響驗收期間發現部份瓷磚重有問題，樂群樓第三座加埋廿六層，目前有一半以上樓層有瓷磚被人拆咗，而六座大廈每層樓嘅公共走廊都有大面積瓷磚拆咗同埋又被房屋局畫上記號等緊重鋪，光脫脫嘅水泥面，一唔小心隔離啲瓷磚就有跌落地下嘅風險，唔單止影響美觀，重影響居民出行。居民稱話鋪磚工程嘅規劃完全唔知，只係響7月中開始見到走廊滿佈呢啲交叉記號，質疑政府承建工程嘅質量。亦有住戶話：「質量點都要差唔多先得架，人住架，點可以隨便就畀人架？舊年換過啦，又鋪好啦。今年又要再鋪，浪費材料﹑人力，而且重搞到四圍立立亂。」對於2015年嘅空鼓瓷磚問題，政府當初以「天氣變化」同懷疑工人對施工工藝標準認知唔夠做理由，展開補鑊工程，但係冇人承擔責任。而呢次重鋪工程，房屋局回應話，部份瓷磚有瑕疵需要重換，目前未有完工日期。而石排灣樂群樓爆磚唔停，不單止居民擔心房屋質量，重有議員認為，政府響房屋工程上由以往嘅工程師監場，到而家請監理公司監督，最大問題就響人手唔夠到。雖然承建商話，響保養期到會唔使錢換磚。但係2015年嘅鋪磚工程，響通風差嘅走廊入面做嘢同埋防灰措施做唔夠，等灰塵滿佈嗮走廊同屋到，住戶慘變吸塵機。其實樂群樓爆磚事件已經唔係第一次公屋瓷磚出問題，早響2014年經屋湖畔大廈亦發生同類事件。永寧廣場大廈響2016年年頭亦有發生。雖然政府一再強調會加強對公共建設嘅監管，但時隔幾年都好似冇咩成效。

意外
2017年11月17號晚黑九點半，石排灣社屋樂群樓第三座七樓一個單位男戶主打電話報警話單位入面有三個人唔舒服。消防救護員到場接觸到三十五歲揸藍卡嘅女戶主同佢兩個分別八歲同九歲嘅女，三個人都話沖完涼之後覺得頭暈、氣促同嘔，由救護車送到鏡湖醫院治理。消防局懷疑係一氧化碳中毒，經過了解之後加派搶救車到場，安裝響廚房嘅石油氣熱水爐開咗兩分鐘左右之後，用氣體探測器響廚房門口度一氧化碳讀數，之後開窗通風再測試已經冇讀數，事件懷疑係亂用石油氣熱水爐搞到一氧化碳中毒，消防之後勸個男戶主唔好用嗰個石油氣熱水爐住，直到搵咗合資格嘅師傅維修先好用。
石排灣道

石排灣道（Shek Pai Wan Road）係香港南區一條路，連接田灣同華富邨口，係田灣區內最重要嘅路。石排灣道東面連接香港仔海旁道，西面連接薄扶林道，全長1250米。
要留意石排灣邨同而家叫石排灣嘅地方都唔近石排灣道，而係喺香港仔北面山腰位。
石排灣郊野公園

石排灣郊野公園（葡文：Parque de Seac Pai Van）係澳門一個郊野公園，亦係目前澳門最大嘅自然綠化區，由市政署管理。佢喺路環島西北面嘅石排灣，佔地總面積達19.8萬平方米。公園範圍最高點係85米。
石排灣郊野公園前身係農場，1985年改建做一個綜合性用途嘅郊野公園。而家澳門大熊貓館同土地暨自然博物館都喺佢範圍入面。
石排灣邨一號遊樂場

石排灣邨一號遊樂場，香港公園之一，遊樂場之一，喺香港仔石排灣，石排灣邨漁光道，英文叫Shek Pai Wan Estate Playground No.1。行政上歸南區。設施有硬地球場，以及七人足球場。
石排灣天后廟

石排灣天后廟，又叫做香港仔天后廟，係香港嘅一間天后廟，係喺香港島南區嘅香港仔，香港仔大道同香港仔水塘道交界，而家已被評為香港三級歷史建築。

歷史
石排灣天后廟喺清咸豐元年（1851年）起嘅，嗰時香港島已經係英國嘅殖民地。而起廟嘅地方當時係喺海邊，對出嘅海灣就係石排灣，之後香港仔進行填海，使到間廟移入咗陸地。而間廟曾喺同治十二年（1873年）同光緒二十四年（1898年）重修過。華人廟宇委員會喺1999年將天后廟拆卸，以原廟未損壞嘅廟脊同石柱重新起過。
石排灣馬路

石排灣馬路（葡文：Estrada de Seac Pai Van）係澳門路環一條主要馬路，去路環市區嘅必經之路，呢條路由石排灣圓形地開始一路去到田畔街為止。

發展
内文：樂居大馬路
2004年1月9號（禮拜四）朝早十點開始，為咗紓緩石排灣公屋群嘅交通需要，樂居大馬路可以延伸到石排灣馬路，為石排灣社區加多一個行車同行人嘅出入口。。

事件
2016年3月下旬，民政總署人員巡查嗰時發現石排灣馬路近榕樹街嘅一段行人路，有成廿棵樹無啦啦唔見咗，包括有十七棵海南紅豆、一棵洋紫荊、一棵黃槐決明同一棵垂葉榕，懷疑畀人非法搬走，初步估算損失咗三十萬葡幣左右。現場只係剩底一捺吉咗嘅樹窿，而樹枝同樹樁都已經被清走。
2016年4月1號，經翻查紀錄，民署冇批出准照批准移植同移走呢批樹木，對於呢次非法移除公共地方樹木嘅行為，已經向治安警察局同司法警察局報案，並且會繼續深入調查。民署話非法移走行道路邊嘅樹唔單止破壞生態，同時亦屬於破壞公物同涉嫌偷嘢，民署對呢啲行為予以譴責同一定會依法追究責任。
硫酸鎂

硫酸鎂（化學式：MgSO4）係鎂嘅硫酸鹽，主要用嚟做乾燥劑，亦可以做肥田料同瀉藥。
硬博普樂

硬博普樂（英文：hard bop）係一九五十年代博普爵士樂受藍調影響而發展出嚟嘅一種爵士樂風格。呢種風格最大特點係情感深沉。
硫酸鋅

硫酸鋅（化學式ZnSO₄）係重要嘅鋅鹽，係無色斜方晶體或白色粉末，佢七水合物（ZnSO₄·7H₂O）俗稱皓礬，係天然礦物。

性質
硫酸鋅係無色或白色斜方晶體或粉末，易溶喺水，水溶液酸嘅，溶喺甘油，但毋溶喺乙醇。純硫酸鋅在空氣擺得耐毋會變黃，擺乾燥空氣度會風化失水變白色粉末。佢有幾種水合物，喺0至39℃同水相平衡嘅穩定水合物係ZnSO₄·7H₂O，39至60℃係ZnSO₄·6H₂O，60至100℃就係ZnSO₄·H₂O。加熱到250℃無晒結晶水，680℃分解成硫酸氧鋅 Zn₃O(SO₄)₂，750℃以上繼續分解，最後喺930℃左右分解成氧化鋅。
ZnSO₄·7H₂O同MSO₄·7H₂O（M係Mg、Fe、Mn、Co、Ni）喺一定範圍內形成混晶。

反應
硫酸鋅水溶液由水配物[Zn(H₂O)₆]²⁺組成
喺溶液度，全部形式嘅硫酸鋅都有一樣行為。爾啲水溶液由金屬水配物[Zn(H₂O)₆]²⁺同SO₄²⁻離子組成。將爾啲溶液同鋇離子溶液溝埋會出硫酸鋇：
ZnSO₄＋BaCl₂　→　BaSO₄＋ZnCl₂
鋅二還原電位係負0.76伏，好難還原。

用途
硫酸鋅主要愛來整鋅鋇白顏料同其它鋅化合物嘅原料，都用作動物缺鋅嘅營養料、飼料添加劑、農作物嘅鋅肥（微量元素肥料）、電解生產金屬鋅嘅電解液、紡織工業嘅媒染劑、醫藥催吐劑、收斂劑、殺真菌劑、木材同皮革防腐劑等。
硫酸鹽

硫酸鹽係硫酸嘅鹽，由硫酸根離子SO2−4同其他金屬離子組成。
硫醇

硫醇嘅結構通式；藍色表示巰基。
硫醇（英文：thiol或者mercaptan）係任何以 R−SH 形式存在嘅有機硫化合物，其中 R 表示烷基或者其他有機取代基。
硬仗

《硬仗》係香港歌手側田出嘅第一張細碟。喺2013年8月28號由寰亞唱片發行。

簡介
呢張專輯係佢2011年暫別香港樂壇之後，搬到去北京住嗰陣寫嘅歌。
硫酸鈉

硫酸鈉（英文：sodium sulphate），化學式係Na2SO4，係種無機鹽，可以作爲乾燥劑，亦都可以用嚟整清潔劑。
硫酸銅

硫酸銅係一種硫酸鹽。冇水嘅時候係白色嘅，五水合硫酸銅係藍色嘅，所以可以用嚟測試吓有冇水。有毒。

置換反應
金屬活性序喺銅前面嘅金屬(例如鋅同鐵)可以將硫酸銅入面嘅銅置換出嚟，如：
Fe + CuSO4 → FeSO4 + Cu
古代嘅葛洪同明朝《本草綱目》講過硫酸銅（膽礬）「能化鐵為銅」，說明古人已經明白有置換反應。
涮涮鍋

涮涮鍋（日文：しゃぶしゃぶ），係日式火鍋嘅一種，餸料有牛肉片、蔬菜、豆腐、菇等，湯底就用麪豉、日式柴魚同海帶煲。
液化氦

液化氦（英文：Liquid helium）係指喺極低溫嘅攝氏-269度（熱力學溫標4度或者係華氏-452.2度倒）時成為液體嘅氦，該化學元素嘅沸點同臨界點取自於氦嘅同位素：較為常見嘅氦-4同較為少見嘅氦-3。其中液態氦-4喺1個大氣壓（101.3帕斯卡）嘅情況下，密度係每公升125克倒。
液晶顯示器

液晶顯示器係用液晶技術嘅顯示器，薄身之餘又慳電，所以2000年代取代咗舊式嘅映像管顯示器。
液泡

動物嘅細胞胞器。①核仁 ②細胞核 ③核糖體 ④囊泡 ⑤糙面內質網 ⑥高爾機體 ⑦細胞骨架 ⑧光面內質網 ⑨粒線體 ⑩液泡 ⑪細胞質 ⑫溶酶體 ⑬中心粒
液泡（粵拼：jik6 paau1，拉丁文：vacuolum、 英文：vacuole），係一種單層細胞器，入面有細胞液，係酸性。
涪陵

涪陵（涪讀浮，粵拼：fau4 ling4），而家係重慶市轄區，係重慶第三大區，喺重慶主城區嘅東部、烏江同長江嘅交匯處，特產有榨菜、水牛。涪陵區佔地2941.46平方公里，總人口116.7萬，城區常住人口67萬。

行政區劃
涪陵區轄8街道12鎮6鄉：
街道：李渡街道、崇義街道、荔枝街道、江北街道、龍橋街道、江東街道、敦仁街道、白濤街道
鎮：珍溪鎮、新妙鎮、南沱鎮、清溪鎮、百勝鎮、藺市鎮、義和鎮、馬武鎮、青羊鎮、焦石鎮、龍潭鎮、石沱鎮
鄉：大順鄉、增福鄉、大木鄉、武陵山鄉、羅雲鄉、同樂鄉。
液晶體

液晶體，簡稱液晶，係種特殊相態，晶體可以變液體，又可以結晶，有獨特嘅光學性質，所以可以用嚟整螢光幕。
液性免疫

液性免疫 (Humoral Immunity)係身體一個經B淋巴細胞 (B cells)去制造抗體 (Antibody)嘅免疫反應。身體上嘅細菌係可以經細胞外嘅體液感染其他位置。液性免疫係利用抗體破壞同清除細胞外嘅細菌去提供保護作用。抗體嘅制造係需要抗原 (Antigens)激活B淋巴細胞。
如果俾抗原激活B淋巴細胞, 佢哋就會經過一連串嘅反應分化成漿細胞 (Plasma cells), 又可以理解為會分泌抗體嘅細胞。除咗抗原, B淋巴細胞係需要輔助T細胞 (Helper T cells)去開始分化。 液性免疫嘅特色係呢個反應係會根據入侵嘅抗原去度身訂做一隻抗體。而經過度身訂做嘅抗體, 係正常嘅情況下,就只會同入侵嘅抗原進行抗原抗體反應 (Antigen-antibody interaction)。
液態矽膠

液態矽膠（英文：Liquid silicon rubber，縮寫LSR）係一種無毒、耐高溫、高回彈性嘅軟質性熱固性材料。
玉城峻吾

玉城峻吾（1991年4月25號—）係日本足球員，司職中場，效力過金澤薩維根。
玉塘街道

玉塘係中國廣東深圳光明區下邊嘅一個街道，叫玉塘街道，下轄4個社區。
玉夫座

玉夫座（Sculptor）係家下八十八西洋星座之一。佢響天球赤道一帶，佔天球面積475平方度。地球北半球來講，玉夫座係秋天嘅星座，即係秋夜會見到。肉眼可以睇到嘅星，約莫30粒到。有一到四等星2粒，即係有4等星2粒。
玉堂字彙

《玉堂字彙》係一本係喺 1633年（大明崇禎六年）第一次出版嘅字書。喺 1690年（大清康熙庚午年）再印。作者自稱古杭知足子。

特色
呢本字書收嘅字有三萬多。古杭知足子喺本書嘅序度咁講，『因攜遠弗便，遂祖王氏巾箱之學，束卷僅半尺許，不甚累重，載之行，笥驢背中，誠為快事』，即係本嘢細細本方便帶出街。古杭知足子仲話喺五十幾年之後重印係因為『年來翻刻甚多，以訛傳訛，竟失本來音義』。

版本
清線裝木刻梅誕生原本嘅《玉堂字彙》分元、亨、利、貞四冊，每冊厚 1 厘米，高 16 厘米，闊 11.8 厘米。2008年，香港作家韋基舜用電腦掃描自己嘅收藏本，喺香港再出版。
玉堂春

《玉堂春》係中國各種戲劇中常見嘅一齣劇目，其中以京劇出名。玉堂春即係故事女主角蘇三嘅花名，其中女起解係劇中最著名嘅唱段。

歷史
依家最早嘅《玉堂春》演出記錄係嘉慶七年（1802年）時三慶班魯龍官嘅演出。
玉城千春

玉城千春（粵拼：juk6 sing4 cin1 ceon1；日文：たましろ ちはる；1977年4月17號—），係日本女歌手、詞曲作家。佢係日本歌唱組合Kiroro嘅主唱。

簡歷
佢嘅出身地係沖繩縣中頭郡讀谷村。
玉城史也

玉城史也（1993年7月23號—）係日本足球員，司職中場，效力讚岐卡馬達馬尼。
玉城幸彌

玉城幸彌（1993年9月10號—）係日本足球員，司職後衞，效力過FC琉球。
秋本倫孝

秋本倫孝（1982年9月24號—）係日本足球員，司職後衞，效力過甲府風林，京都不死鳥，及富山勝利。
秋瓷炫

秋瓷炫，係大韓民國嘅一個女藝人同埋演員。
秋田市

秋田係日本秋田縣縣治，亦係個中核市，人口31萬。
秋田政輝

秋田政輝（1982年9月25號—）係日本足球員，司職中場，效力過水戶蜀葵，Banditonce Kobe，及金澤薩維根。
秋楓

秋楓（粵拼：cau1 fung1；學名：Bischofia javanica）；第個名係秋風（cau1 fung1）；佢係一種大戟科秋楓屬嘅半常綠喬木，原產地喺中國內地、印度同埋菲律賓地區。呢種樹喺印尼、澳洲、馬來西亞、緬甸、老撾、泰國、越南、菲律賓、柬埔寨、日本、臺灣、波利尼西亞、印度同埋中國大陸嘅湖南、江西、陝西、湖北、海南、雲南、貴州、四川、福建、江蘇、安徽、河南、廣西、浙江、廣東等地嘅海拔800米嘅山地潮濕溝谷林地區入面先至搵到佢。

形態
呢樖嘢都好高兼又大樖，樹幹幾乎直筆甩。葉似張紙咁軟衴衴，三出複葉。花好細粒，花公同花乸都喺唔同樹，花序係好多朵整成嘅胳肋底生嘅圓錐花種。果似漿糊咁黐𣲷𣲷，淡啡。

相
臺灣省臺中市大里區樹王里嘅秋楓臺灣省臺中市大里區樹王里嘅秋楓 喺洛杉磯鄉下入面嘅秋楓喺洛杉磯鄉下入面嘅秋楓 喺美國佛羅里達州入面嘅秋楓喺美國佛羅里達州入面嘅秋楓 喺香港青雲觀入面，樹齡估計超過200年嘅秋楓。喺香港青雲觀入面，樹齡估計超過200年嘅秋楓。 喺湯加地區入面嘅秋楓喺湯加地區入面嘅秋楓 秋楓嘅花秋楓嘅花
秋楓峒

秋楓峒，亦叫秋楓，屬廣州市從化區太平鎮秋楓行政村管，佔地10km²。秋楓峒喺北宋開村，清代屬從化縣馬村堡。世居村民姓鍾。2014年定為廣州市傳統村落。

佈局
秋楓峒前水後山，坐東朝西，典型梳式佈局。中心係酉四祖祠同酉七祖祠，週邊係民居。民居順山勢而起，座向一致，錯落有序。村面建築唔係平列式，酉四祖祠一路建築向前突出，民居逐漸升高。秋楓峒嘅主巷係忠安里、長安里、仁和里，街巷地面鋪石春。由於地面縱橫高低唔同，村民喺規則佈局之中特登開一條南北向嘅巷仔。中心祠堂係硬山頂，民居起成懸山頂來遮雨。民居係磚、木、石結構，多數三間兩廊佈局，亦有幾間係五間兩廊嘅大宅，正廳前櫺格通花落地罩。外圍有村牆，其中村面一段係花崗岩牆腳。南北有兩個門樓。村面水塘長堤連去石路。

村史
北宋後期，防禦使鍾軾嘅四世孫鍾隆信由龍騰里（而家太平鎮屈洞村）搬來呢邊。相傳開村初期，巫師相信秋風能夠消滅山妖，於是起「秋風」做村名，後尾將「風」改成「楓」。清代屬從化縣馬村堡，1960年代屬從化縣秋風大隊，後來改屬從化區太平鎮秋楓行政村。而家秋楓峒鍾氏族人有兩干幾，舊村村民搬去村外圍起新屋住。
秋氏

秋（粵拼：cau1）係唐人姓氏，喺《百家姓》裏頭排第237位。

名人
呢篇秋氏係同姓氏有關嘅楔位文章，重未寫完嘅。麻煩你幫手充實佢。
秋田汐梨

秋田汐梨 ，係日本嘅一個女演員。

拍過嘅作品一覽
呢個表唔完整，歡迎加料。
青夏 きみに恋した30日（2018年、松竹） - 永村さつき
L・DK　ひとつ屋根の下、「スキ」がふたつ。（2019年、東映） - 小林美咲
映画 賭ケグルイ（2019年、ギャガ） - 和気屋喪部美
惡の華（2019年、ファントム・フィルム） - ヒロイン・佐伯奈々子
禾坑

禾坑係香港新界沙頭角同粉嶺之間嘅一個谷，同時呢度係村名同地名，響正沙頭角公路禾坑段。最出名係鏡蓉書屋，出過唔少秀才。
禾坑，顧名思義係同禾有關，而坑就係谷咁解。呢一帶以前係種稻米。

地理
向住沙頭角海，有段又長又窄嘅谷地。而谷係北便麻雀嶺，同南便大瀝嶺夾成。而谷有幾條涌匯埋，流向沙頭角海。而禾坑，就響比較叾嘅一段。
禾坑出面有凹頭同麻雀嶺呢啲村。
因為禾坑比較埋，起沙頭角鐵路同之後沙頭角公路都響上禾坑附近，開山打通去粉嶺嗰邊。所以沙頭角公路，向沙頭角嘅石橋頭到向粉嶺嘅大塘湖一段，就叫做禾坑段。

史
禾坑係李氏客家村。呢一族人祖先，大宋末年（13世紀初）係住響福建。後尾，有一支搬到去廣東博羅。1860年代末，其中一支，李德華同個仔李權林就搬到新安禾坑。就係呢度嘅開山祖。
兩父子搬來嗰陣，有風水師李三友指點，就揀咗禾坑嘅坑口開村，即係禾坑村。後尾1730年，又有一支搬到去東北少少，新村叫下禾坑，而舊村就叫上禾坑。再過多廿年，1750年，又分多條村響舊村北面，大塱村隔離開多條禾坑大朗。
到1950年代，新界唔少村民就搬出去市區同海外。再李家三村，都有唔少人係咁，重有啲去到英國同牙買加。
禾塘咀街

禾塘咀街，香港一街，喺新界葵涌，行政上歸葵青區。條街甚為曲折，成雙鈎形，有五個折位。街起自山下光輝圍，向南走，遇禾葵里屈西，遇葵興路屈北，一路上山，遇耀榮街屈西北，去到至北之處，稍屈西南，過健康街，遇健全街屈南，止於大窩口道。
禾塘咀街喺光輝圍一帶，為洋樓，有住住宅，有商業。南面有葵興邨。輝榮街到健全街一段，北面為工廠大廈，南面為葵涌邨。
禾塘咀街為葵興通去大窩口主路一段，有巴士路綫會行經。

文
街亦寫禾塘嘴街。禾塘嘴個名，起自葵涌一條村名。
英文寫Wo Tong Tsui Street。
22°22′07″N 114°07′55″E﻿ / ﻿22.36869°N 114.13196°E﻿ / 22.36869; 114.13196
禾加禾加

禾加禾加（英文：Wagga Wagga）係澳洲新南威爾士南部一個城市，人口約莫6萬，係成個州最大嘅內陸城市。
禾坑站

禾坑站（Wo Hang Station）係香港沙頭角支綫一站，喺沙頭角同粉嶺之間嘅禾坑嘅沙頭角公路側跟，已經拆咗。
編輯
沙頭角支綫
禾塘崗

禾塘崗（Wo Tong Kong）係香港嘅山，海拔高702米，喺荃灣區同元朗區，附近範圍劃咗入大帽山郊野公園。
禾京咸

禾京咸（英文：Wokingham）係英國柏莎郡一個鎮，人口大約5萬。
禾坑大朗

禾坑大朗（Wo Hang Tai Long）係香港一條村，喺新界北區沙頭角禾坑，約莫1750年開村，開響上禾坑北面。
禾勒-恩特姆省

禾勒-恩特姆省係加蓬嘅一個省，喺國土北部，首府奧耶姆。
王偉樑

王偉樑，香港親中派政治人，2023年香港區議會選舉後被政府委任做區議員。
王偉雄

王偉雄（英文：Wai-hung Wong），香港哲學家，好斯多葛主義，移居美國多年，現為加州州立大學奇科分校哲學教授，曾任教維珍尼亞聯邦大學。佢又係網站《立場新聞》哲學版主編，網上以開網誌魚之樂寫評論而出名。

倫理學
佢好憎康德嘅義務論，覺得義務論冇人情味又過份強調理性，相反，好斯多葛主義，認為斯多葛主義屬於德行倫理學。

知識論
佢批評，有啲人係「天真嘅理性主義者」，粗疏瞭解理性，高估自己嘅理性程度。佢以歸納法為例子證明，理性思考嗰陣，有啲成份係冇充份理據支持：「歸納法到目前為止都好可靠，所以以後都可靠」，所以支持歸納法嘅理由只係用歸納法嚟支持，而冇充份理據支持歸納法到歸納法。王偉雄繼而諷刺「天真嘅理性主義者」：「如果你覺得理性思考不應該有任何成份，冇充份理據支持，你除咗應該停止使用歸納法，你嘅所有理據都應該有理據支持，而呢啲理據嘅理據也應該有理據支持，如此類推。」、「問題係，你真係可以對所有理據提出理據咩？如果做唔到，就係不理性咩？」

文學
關於點樣設定特定讀者，同埋驅趕特定讀者以外嘅人，佢以尼采為例子說明。王偉雄覺得，尼采一早設定咗自己嘅特定讀者，而唔關心特定讀者以外嘅人，點睇佢嘅著作，係唔係睇得明，會唔會誤解。佢指尼采寫嘅作風格可以話係特等為難「特定讀者以外嘅人」，要令佢哋望而生厭或者知難而退，尼采著作入面有好多非常長嘅段落令唔少人讀得辛苦，就係一個例子。
王偉倫

王偉倫，香港親中派政治人，香港再出發大聯盟發起人之一。
王偉良

王偉良（英文：Wang Weiliang，1987年10月11號—）係星加坡男藝人。佢本嚟係歌臺歌手，2012年拍星加坡電影《新兵正傳》而開始喺星加坡出名。
王偉良亦有幫新傳媒8頻道主持電視節目，譬如同黃振隆主持《黑黑真好玩》（香港奇妙電視譯名《越夜越好玩》）。
王健文

王健文，香港親中派政治人，曾經參與2023年香港區議會選舉。
澳門內港碼頭

澳門內港碼頭（葡文：O Porto Interior）係澳門歷史悠久碼頭區，以貨運、內河運輸同漁業碼頭為主。內港碼頭區一共有34個碼頭。

位置
澳門內港碼頭喺澳門半島西面，屬西江支流，水道處喺澳門半島與珠海灣仔之間。內港由12號燈塔起至筷子基尾，全長3,500米。
澳門八景

澳門八景係澳門嘅旅遊景點，1992年由澳門八個社團聯合發起評選，由43個澳門景點中選出嚟嘅。

背景
據大清《澳門紀略》記載，由廣州府第一任澳門海防軍民同知印光任寫嘅「濠鏡十景」五言詩之中，抒發咗對昔日澳門美景嘅懷念同欣賞。濠鏡十景分別係：南灣浴日、蓮峰夕照、濠鏡夜月、雕樓春曉、三巴曉鐘、青洲煙雨、雞頸風帆、橫琴秋霧、望洋燈火、蘭寺濤光。但因時代變遷，昔日美景有啲已經冇咗。
喺1992年，由澳門楹聯學會、澳門攝影學會、澳門歷史學會、澳門中華詩詞學會、中區扶輪社、澳門美術協會、澳門獅子會同澳門教育文化藝術學會八個社會團體，組成新嘅澳門八景評議會。評選以考慮「歷史性、時代性、可觀性同連續性」原則，結果喺一年後，喺43個澳門景點中選出經共同評議嘅「澳門八景」。
松山燈塔
友誼大橋
澳氹大橋夜景
媽閣廟
普濟禪院外院
大三巴牌坊
盧廉若公園門外內望
龍環葡韻一角
黑沙海灘

燈塔松濤
松山砲台：位於澳門半島嘅最高點，1637－1638年起。
松山燈塔（又叫東望洋燈塔）：係中國沿海地區最古老嘅燈塔。

鏡海長虹
澳門友誼大橋：連接澳門半島同氹仔最長嘅一條大橋。
嘉樂庇總督大橋：曾經係世界最長嘅連續樑橋。

媽閣紫煙
媽祖閣（媽讀馬）：媽閣廟一，建於大明弘治年間，係見證澳門開埠嘅廟。

普濟尋幽
普濟禪院（俗稱觀音堂）：建於大明天啟年間，係澳門最大禪院同最具規模嘅廟。

三巴聖跡
大三巴牌坊：1582年（大明萬曆十年）起，係大三巴教堂遺跡，係澳門天主之母教堂正面前壁嘅遺址，亦係澳門嘅標誌性建築之一。2005年同澳門歷史城區其他文物成為世界文化遺產。
大三巴大砲台：原本係大三巴教堂嘅祭天台，​​曾經係中央砲台軍事禁區。

盧園探勝
盧廉若公園（簡稱盧園，別稱盧九​​公園）：融合蘇州園林同南方園林嘅特色，曾經係澳門三大名園之一。

龍環葡韻
龍環葡韻住宅式博物館：1921年落成嘅葡式別墅，展現歐陸風韻。
成個景區重包括：嘉模聖母堂、十字花園、氹仔市政花園同氹仔市政圖書館。

黑沙踏浪
黑沙海灘：奇特嘅黑色細沙，係澳門最大天然海濱浴場。
澳門半島

澳門半島係澳門嘅一部分，澳門市區嘅所在地。半島北部同中國大陸珠海市香洲區拱北交界。佢南面係氹仔、路氹城同路環，西面係橫琴，東面珠江出口。
澳門半島係澳門最早開發嘅地區，有超過四百年歷史。喺澳門半島嘅澳門歷史城區喺2005年正式被列入世界文化遺產名錄。

地理
位置：澳門北部
面積：9.3平方公里（4平方英里）
最高海拔：93米（305英尺）
最高點：東望洋山
堂區：花地瑪堂區（青洲、筷子基、台山、黑沙環、黑沙環新填海區、祐漢、望廈、新口岸水塘）、聖安多尼堂區（林茂塘區、高士德、雅廉訪、沙梨頭、新橋區、大三巴）、大堂區（新口岸、中區、南灣湖）、望德堂區（東望洋、荷蘭園）、風順堂區（下環、媽閣山、西灣）
澳門半島本來係一個小島，係萬山群島嘅一部分，之後珠江口泥沙沖積令到澳門半島同珠海相連。
澳門半島大部分平地都係填海而成。
澳門半島最北面係關閘，同珠海市拱北連接，東北面同香港大嶼山隔珠江海相望，南面同氹仔相望，西面同珠海市灣仔對望。

交通
依家有三條大橋連接澳門半島同氹仔，佢哋係友誼大橋、嘉樂庇總督大橋同西灣大橋。
依家巴士係澳門人主要交通工具。

跨海交通
依家外港客運碼頭有定期船同直昇機班次來往港澳碼頭、尖沙咀客運碼頭、屯門碼頭、深圳蛇口等地方。

未來發展
澳門輕軌計劃起澳門半島段，第一期會經關閘、黑沙環、外港客運碼頭、新口岸、南灣、媽閣之後過海去氹仔。而第二期計劃經筷子基、沙梨頭、內港一帶。

比賽
澳門半島主要街道每年都會用嚟舉辦澳門格蘭披治大賽車。
澳門傳道地區

香港聖公會澳門傳道地係1998年4月26號成立嘅香港聖公會教省轄下一個傳道地區，所轄地區係澳門。佢以「香港聖公會澳門區會」嘅名獨立法團組織註冊，而「Associação de Beneficência Sheng Kung Hui (Macau)」同「The Charitable Association of Sheng Kung Hui (Macau)」分別成為佢註冊嘅葡文同英文名。

簡介
聖公會澳門傳道地區係繼承聖公會港澳教區嘅事工，直至1998年成立教省後，分列為澳門傳道地區，同香港島教區、東九龍教區以及西九龍教區組成香港聖公會，成為普世聖公宗第38個教省。
2000年聖公會澳門傳道地區正式有自己嘅寫字樓。
教省成立前，港澳教區積極發展澳門嘅福音聖工，並組織澳門事工發展委員會，專注澳門嘅事工策劃同執行。
隨教省嘅成立，傳道地區按憲制組織臨時議會，畀更多澳門聖公會平信徒參與建立教會。而第一次臨時議會喺2001年7月15號響澳門聖馬可堂舉行。
自澳門聖十架堂解聖後，現時聖公會澳門傳道地區共有四所聖堂、兩所學校同十幾個社會服務單位。

傳道地區臨時議會
傳道地區臨時議會轄下設有數個委員會，負責唔同嘅工作，由臨時議會經選舉產生。
委員會包括：
常備委員會 Standing Committee
財政委員會 Finance Committee
憲章規例委員會 Constitution and Canons Committee
事務委員會 Service Committee
提名委員會 Nominating Committee
各委員會將以唔同渠道定期或不定期向大主教同傳道地區臨時議會做工作滙報。

牧區同傳道區
澳門傳道地區包括四間教堂，當中只有一個牧區，其餘三間都係傳道區組成。
牧區
澳門聖馬可堂
傳道區
馬禮遜堂（英語）
澳門聖士提反堂
澳門聖保羅堂

辦學
另座落響澳門傳道地有數間聖公會學校。
聖公會（澳門）蔡高中學
聖公會（澳門）蔡高中學附屬小學
聖公會（澳門）蔡高中學附屬幼稚園
聖公會中學（澳門）
聖公會中學（澳門）附屬小學
聖公會中學（澳門）附屬幼稚園
澳門南海溪蟹

澳門南海溪蟹（學名：Nanhaipotamon macau）係一種淡水蟹，澳門嘅特有種，2018年俾澳門市政署嘅人發現。呢個物種到依家只係喺澳門路環濕地左近發現到，數量大約有300隻。
第三類打鬥

第三類打鬥（粵拼：dai6 saam1 leoi6 daa2 dau3，英文：Heaven and Hell）係一套喺1980年上畫嘅港產片，由張徹執導，倪匡編劇傅聲、甄妮、李藝民、姜大衛、李琳琳、林珍奇等主演。
第二主角

第二主角（deuteragonist）喺文學上係指故仔入面重要性僅次於主角嘅角色。
第九行星

第九行星（英文：Planet Nine）係指廿一世紀初嘅天文學界當中嘅一個假說：根據啲天文學家嘅計算，當時已知嘅太陽系天體（太陽同八大行星等等）嘅重力解釋唔到呢啲天體嘅軌跡點解會係噉，於是有人就喺 2014 年提出，太陽系入面查實喺海王星嘅外圍有第九粒行星，係人類仲未發現到嘅，呢粒行星就係所謂嘅第九行星。不過直至 2021 年為止，天文學家仲未成功證實第九行星嘅存在，所以第九行星依然只係一個假說。
第九

第九，卽係數到九位，又叫排第九。廣東話中，第九亦指第尾，無用咁解。話人考試考第九，卽係考拉尾。
第九屆鮮浪潮國際短片節

第九屆鮮浪潮國際短片節係香港短片競賽同國際短片展，喺2014年舉行。
第九甫

第九甫係中國廣東省廣州市嘅其中一個地名，呢個地方喺荔灣區入面，從文昌南路同埋第十甫路、十八甫北路嘅交界尐一直去到福龍里嗰邊，依家呢度係個步行街。而第九甫係分開做上九同埋下九兩部份，中間係用咗六脈渠（依家係德星路）嚟做分界。

點解第九甫係分開咗上九同埋下九兩部份？
喺清朝初嗰陣，平南王尚可喜帶咗啲清兵過嚟打廣州，結果被民眾猛咁爆佢頭。後嚟尚可喜就話搞掂個廣州先，連殺18鋪，後嚟有人將呢件事穿咗煲，就整咗18個鋪出嚟。由於負責爆穿煲嗰條友——王湘泉啱啱就住響第九甫入面，佢唔想畀尚可喜同埋清軍搞掂佢，就攞咗六脉渠嚟做分界，就搞咗個上九同埋下九兩個部份囉。
第二世界

第二世界，又叫共產主義陣營，係冷戰時期政治術語，指以蘇聯做阿頭嘅共產主義國陣營。
第二世界主要由華沙公約組織（東歐社會主義國家）、中華人民共和國、北韓、蒙古人民共和國同東南亞兩國（老撾、越南）組成，極力提倡共產主義同社會主義，自蘇聯解體，同中國改革開放後，就唔再有重大影響力，而家嘅第一世界、第二世界、第三世界嘅劃分並唔明確，第三世界通常係指發展緊國家，而第一、第二世界呢兩個名詞就冇幾可用得着。
第二乾月

第二乾月（阿拉伯文：جمادى الأولى）係回曆嘅第六個月，係指第二個又乾又熱嘅月。
盎格魯-撒遜模式

盎格魯-撒遜模式（Anglo-Saxon model）係經濟體一種，盛行於英國同美國等盎格魯-撒遜國家，特徵包括低水平嘅政府干預同稅，而公共服務量又少，通常會有強烈嘅私有財產意識。
盛世仁傑

《盛世仁傑》（英文：The Greatness Of A Hero）係無綫電視古裝電視劇，由鄭則士、黎耀祥、陳錦鴻、郭羨妮、廖碧兒及陳秀珠領銜主演，監製梁材遠。2009年喺海外首播，2012年4月喺香港首播，全劇20集。
套劇係唐代武周時期做背景，故仔主人翁係當時出名大臣狄仁傑。
盛世才

盛世才（1897年1月8號—1970年7月13號），字晉庸、德三，遼寧開原人，係中華民國嘅軍閥、政治人。佢因為喺新疆地區長期掌權，俾啲人叫佢做「新疆王」。
盎格魯人

盎格魯人（英文：Angles）係羅馬帝國沒落之後喺大不列顛島定居嘅主要日耳曼人族群之一。
盒

盒係用嚟裝嘢嘅容器架生，有蓋嘅包裝物，入面個空間定咗，同袋唔同，可以保護要裝住嘅盛載物，唔易變形。盒所用嘅料有好多料，比如木板、玻璃、紙皮、陶瓷、鐵皮咁。大盒有時叫做箱，例如貨櫃箱。
盒嘅形狀有長方體、立方體咁，方便物流運輸慳地方，不過都有設計係圓柱體、三角柱體或其它。
盛·舞者

《盛·舞者》（英文：Dance for Life）係香港無綫電視嘅真人騷節目，由錢嘉樂、陳凱詠、MC FatJoe主持，一眾參賽者會比拼舞蹈。節目由2021年7月5號到7月16號逢禮拜一到五22:30到23:00喺翡翠台常規播出（7月12號到7月16號加長到23:15），總決賽原定喺7月21號禮拜三20:30到22:00播出，最後改喺7月18號禮拜日20:30到22:00播出。
紅綠燈

紅綠燈，又叫交通燈，係馬路或者鐵路上面一種燈，擺喺路口或者斑馬線度，指示車或者行人行得未。畀車睇嘅紅綠燈通常有紅黃綠三隻色，畀行人睇嘅就通常只得紅綠兩隻色。
紅線女

紅線女（粵拼：hung4 sin3 neoi2；1924年12月27號—2013年12月8號），原名鄺健廉（kwong3 gin3 lim4），佢係一位好出名嘅粵劇演員，人稱「女姐」，廣東開平水口鎮泮村人，廣州西關出世。代表曲《荔枝頌》、《珠江禮讚》、《昭君出塞》係粵劇唱腔經典，並開創咗獨樹一幟嘅紅腔。

藝術生涯
佢阿爺係鬚生聲架南，舅父係武生靚少佳，舅母係花旦何芙蓮。堂伯父係同治年間創建粵劇行會「八和會館」嘅武生鄺新華。8歲跟留聲機學唱粵曲。抗日戰爭前，住喺廣州西關，1938年因日軍侵華而輟學，跟阿媽經澳門去到香港，拜舅母何芙蓮為師，正式成為職業粵劇演員，改藝名「小燕紅」。1939年春，喺勝壽年劇團第一次登台演出。之後一路做第三花旦，喺夜場扮丫環、宮女等配角。1940年，跟何芙蓮臨時喺靚少鳳嘅金星劇團演出，靚少鳳為佢正式改名做「紅線女」。1941年去到上海演出，年底日軍佔領香港，紅線女搬到靚少鳳屋企，15歲加入馬師曾劇團。1943年喺廣東肇慶演出，喺內地第一次用「紅線女」藝名，成為「師曾劇團」嘅正印花旦。其後不停到抗戰後方巡演，多數演馬派劇，如《苦鳳鶯憐》、《鬥氣姑爺》、《軟皮蛇招郡馬》等。
抗日戰爭勝利後返到香港學京劇三年，後來得到何賢贊助成立「真、善、美粵劇團」，先後同馬師曾、薛覺先合演《蝴蝶夫人》、《清宮恨史》等劇。1946年喺香港連續一個月每日不停演出粵劇戲目《我為卿狂》轟動全港，遞年以《我為卿狂》為題材拍攝咗第一部電影。1950年代初組建紅星粵劇團，同馬師曾領銜去廣州演現代戲《珠江淚》。1952年演出《一代天驕》、《王昭君》，並且嘗試改編《蝴蝶夫人》同埋莎士比亞劇作為粵劇。
紅線女喺傳統旦角基礎上，融入京腔、崑腔同西洋美聲技法，創造出粵劇唱腔「紅腔」，使粵劇旦角唱腔發展到一個嶄新嘅階段。
1955年，受周恩來邀請去到中國。1956年參加中國國慶7周年觀禮活動，受周恩來接見，同年年尾參與廣東省粵劇團演出。1957年正式以個人身份加入廣東粵劇團（今廣東粵劇院）。期間拜京劇梅蘭芳為師；請程硯秋設計身段、水袖；請俞振飛指點《桂芝告狀》；請周小燕改進《思凡》嘅唱腔；並且研究將朱傳茗、郭蘭英、王昆等唱腔技巧融入粵劇發聲，先後演出《搜書院》、《昭君出塞》、《苦鳳駕憐》、《打神》、《李香君》、《關漢卿》、《山鄉風雲》等戲，最終完成紅派藝術體系。
文化大革命期間，紅綫女一家受到迫害，被逼離開藝術行業，喺廣州掃街，並且多次被「造反派」剃「陰陽頭」。1967年被下放到廣東英德茶場勞動。
1980年，紅線女同秦中英合作改寫《王昭君》，扭轉悲劇情節成為《昭君公主》，同陳笑風等人合演。1984年喺廣州中山紀念堂舉行粵劇戲曲小調獨唱音樂會，係佢文革後首次登台演出，1988年國慶前夕，紅線女率廣州粵劇團到北京舉行「紅線女專場」；1994年喺北京主演《白燕迎春》。並創辦紅豆粵劇團，培養粵劇接班人。
2012年5月21號，香港新光戲院重新裝修後，舉行開幕禮，紅線女到香港為佢剪綵，後應邀以一曲《荔枝頌》作賀，全場肅立致敬拍爛手掌。
2013年12月8號晚上8點40分，紅線女因心肌梗塞喺廣州去世，去世前幾日內重登台演出緊。

藝術作品
紅線女曾參演70幾齣電影，主演近200齣粵劇，包括《關漢卿》（1960年）、《搜書院》（1956年）、《沙家浜》、《李香君》、《刁蠻公主戇駙馬》、《打神》、故事片《慈母淚》、《胭脂虎》（1955年）、《秋》（1953年）、《愛》（1955年）、《山鄉風雲》（1955年）、《我是一個女人》（1955年）、《昭君出塞》、《拾玉鐲》、《人海萬花筒》、喜劇《審死官》、寫實片《天堂春夢》等。

藝術成就
從1950年代到而今多次獲歷任中國國家領導人接見，其中喺1958年，毛澤東親自寫信畀佢，希望女姐身體力行，努力做「勞動人民嘅牽線女」。佢亦係多屆人大代表，包括全國人大第3到第9屆代表。1990年獲廣東省人民政府通令嘉獎；1992年當選為中國戲劇家協會廣東分會主席；2001年6月15號，紅線女喺美國紐約林肯藝術中心接受「2001年度最傑出藝術家」終身成就獎爾個最高榮譽；2002年1月1號，廣東省人民政府授予紅線女「粵劇藝術傑出貢獻獎」。廣州市政府亦特意喺廣州珠江新城興建紅線女藝術中心，慶祝佢出道60周年，表揚紅綫女對粵劇、電影嘅貢獻。中心喺1998年12月落成。

家庭
1944年同馬師曾結婚，有2仔1女，細仔馬鼎盛，個女紅虹係粵劇花旦，1980年代初被中共稱為「潛逃到台灣」，震驚中外，後作為移民入藉加拿大。紅線女同馬師曾離婚返中國之後曾再婚，最後一個老公係作家華山。

著作
《紅線女日記》紅線女 著，香港集文出版社1956年8月初版。
紅肉

紅肉係指有肌紅蛋白嘅肉食，比無肌紅蛋白嘅白肉無咁健康。紅肉主要係豬肉、牛肉、羊肉，同埋家禽嘅四肢部位（譬如雞髀）。
紅腳鰹雀

紅腳鰹雀（粵拼：hung4 goek3 gin1 zoek3，學名：Sula sula），雀嘅一種，係鳥綱鰹雀目鰹雀科嘅其中一個物種。
紅線女藝術中心

紅線女藝術中心係廣州市為咗表彰紅線女對粵劇嘅貢獻而喺佢從藝六十週年（1998年）起好嘅綜合性藝術場館，喺珠江新城。佔地面積3000平方米，建築面積5000平方米。入面有展覽館，展出同紅線女有關嘅嘢，重有小劇場同資料庫。
紅背山麻桿

（學名：Alchornea trewioides），又嗌紅背娘（hung4 bui3 noeng4），係大戟科山麻桿屬嘅常綠灌木，喺中國廣東、廣西、湖南南邊、江西贛州、福建三明、漳州、龍巖一帶、海南、香港、澳門、泰國北邊、越南北邊、日本琉球群島一帶嘅海拔15～400m嘅沿海平原或內陸山地矮灌木林或疏林、石灰岩山林入面先至搵到。

樣
植株高1～2m。細枝有短嘅軟毛，後嚟變冇毛。葉互生，似心形或蛋形。花頂生或生喺葉杈位，其中花公屬穗狀花序，苞片似三角形，冇毛，中間有關節；花乸屬總裝花序，苞片似窄三角，有軟毛；每年3～5月開花。果屬蒴果，似波子噉，皮淺啡色，有瘤體；每年6～8月結果。

用途
佢啲枝葉可以煎水用嚟藥用，但凈限外用。
紅罌粟

紅罌粟（粵拼：hung4 aang1 suk1；簡化字：红罂粟），又叫貪腐背後的女人（口語上叫貪腐案底嘅女人），係中國大陸經最高人民檢察院批准而拍嘅電視劇，一共30集，亦係2004年度中國大陸最高收視率嘅電視劇之一。
部片喺杭州、上海、北京同深圳攞過景。

劇情
由江州市委書記張建國帶頭、江州市檢察院反貪局初處長許濤、張穎喺江州市搞咗單反貪風暴，江安公安分局長黃正剛、付市長李廷宇冚唪唥俾差佬捉嗮，隨住單嘢深入調查，貪官後邊入面中發現收埋咗好多條女仔嘅輘輷。
紅背蜘蛛

紅背蜘蛛（學名：Latrodectus hasselti）又嗌赤背寡婦蛛、印度赤背蜘蛛、赤背蛛，係姬蛛科寇蛛屬下面一個種。
紅背蜘蛛有劇毒，身長喺2至8mm之間，背部有個紅色印，攻擊性極強，被咬中5分鐘後傷口開始發熱發痛，如果冇血清醫，半個鐘頭可以致死。自1955年以來，得一單案例係因為畀紅背蜘蛛咬傷而死，發生喺2016年4月[未記出處或冇根據]。
紅背蜘蛛鍾意棲息喺黑暗乾燥嘅地方。紅背蜘蛛乸會喺交配後將消化液唧入隻公嘅身體然後食咗佢。研究指紅背蜘蛛乸有2至3年命，紅背蜘蛛公得6至7個月命，有83%嘅紅背蜘蛛公未交配之前就死咗。
紅背蜘蛛主要產於澳洲，但係隨住人嘅遷移，家下已經喺日本橫行，侵入臺灣之後，成為臺灣最毒嘅蜘蛛。
白骨精

白骨精，係《西遊記》入面嘅角色，係由白色骷髏骨化身嘅妖精。喺故仔度，孫悟空打死過白骨精三次，叫「三打白骨精」。
白高敦

白高敦（英國駐港領事館用嘅官方漢化譯名，新華社等中國傳媒譯做戈登·布朗，英文：James Gordon Brown，1951年2月20號—）係英國君主立憲史裏面第52位英國首相（按慣例係首席財政大臣，兼埋公務員事務大臣，亦會同時兼任樞密院顧問官），亦係英國工黨前黨魁，同埋Kirkcaldy and Cowdenbeath選區嘅下議院議員。
白高敦響蘇格蘭Kirkcaldy出世，老豆係個牧師。而佢細個嗰陣，Kirkcaldy呢個礦業重鎮嘅失業不斷上升 。

學術生涯
1967年，愛丁堡大學收咗白高敦，主修歷史，嗰年佢16歲。佢係英國歷任首相裏面極少數唔係牛津大學或者劍橋大學嘅舊生。
不過入到大學後，就因為佢高中嗰陣玩欖球受嘅傷所影響，要經常出入醫院挽救視力。最後佢一隻眼盲咗，而另一隻眼只剩低三成視力。

政治生涯
1979年，白高敦挑戰保守黨控制嘅南愛丁堡國會議席失敗。1983年，佢贏得蘇格蘭Dunfermline East嘅國會議席。
當選國會議員之後，同貝理雅用同一個辦公室，喺嗰陣時，佢同貝理雅好熟。
2005年，Dunfermline East選區取消，白高敦喺新嘅Kirkcaldy and Cowdenbeath贏得下議院議席，保住佢喺英國內閣嘅成員資格。

就任首相
白高敦一上台遇到嘅挑戰係喺英國接二連三發生嘅恐怖襲擊。
2007年7月3號，佢提出咗《英國嘅管治》綠皮書，提出咗改革《人權法案》、改善公民教育，以及草擬成文憲法等問題，展開咗對英國憲政前途嘅討論。
2010年5月，工黨喺下議院選舉輸畀保守黨，佢喺5月11號唔撈首相個位。

里斯本條約全民投票
雖然工黨黨綱政綱??[未記出處或冇根據]講明，會畀英國全民就歐盟憲法投票，不過，喺里斯本條約上，佢話條約唔係歐盟憲法，唔使投；好多人批評佢。佢又話份條約太複雜，唔適合全民投票。令人懷疑係唔係因為佢怕英國嘅疑歐主義，會搞到全民投票過唔到。

睇波
白高敦一直以嚟都係足球迷，長期係蘇格蘭聯賽球隊拉夫流浪足球會嘅擁躉，呢隊波係佢家鄉兼選區嘅球隊。
一直以來，英國喺國際賽都係分四國出賽－英倫、蘇格蘭、威爾斯同埋北愛爾蘭。白高敦係蘇格蘭人，而近年興咗蘇格蘭獨立運動，咁佢點睇足球，成日變咗敏感嘅政治話題。
白高敦亦影響咗英國政府嘅足球政策。2005年，英國宣佈申辦2018年FIFA世界盃，當時重係財政大臣嘅白高敦話，申請喺英國搞FIFA世界盃，係對英國後生仔女嘅一項承諾。

屋企
白高敦喺2000年8月3號同Sarah Jane Macaulay（英文：Sarah Jane Brown）結婚，有一個女兩個仔，但個女出世十日就夭折。
白高敦內閣

白高敦內閣，喺2007年6月27號上任，接替貝理雅三次內閣。
白高敦內閣首次會議
貝理雅2007年需履行承諾，交出大位與白高敦。白氏係無人挑戰情況下得到相位，得以組閣。
白高敦一度任由提早大選傳聞滋生，但最後都係無提早解散國會。最後國會到期2010年大選，工黨慘敗，保守黨和自民黨合組甘民樂一次內閣。
白馬嘯西風

《白馬嘯西風》係香港作家金庸寫嘅武俠小說，1961年寫。

改編成電視電影
1979，電視，香港麗的電視，楊盼盼做李文秀。
1982，電視，臺灣電視公司，姜大衛、關聰主演。
白馬王子

白馬王子（英文：Prince Charming）係童話故仔裏頭嘅定型角色。通常呢個王子出嚟救女仔。《白雪公主》、《睡公主》同《灰姑娘》白馬王子嘅角色係襯托女主角，一般都很靚仔、好浪漫、好勁。

常用
白馬王子亦指後生女理想中嘅靚仔、有錢、做得嘅男人。呢個男人要對佢一見鍾情，立下決心，一定娶佢；為佢赴湯蹈火，排除萬難，贏得佢嘅芳心。
白髮魔女2

《白髮魔女2》（英文：The Bride With White Hair 2），又叫《白髮魔女傳2》，係1993年香港電影，《白髮魔女傳》嘅續作，由胡大為執導，林青霞、張國榮、鍾麗緹、陳錦鴻、萬綺雯主演。
白馬非馬

白馬非馬 係一個邏輯問題，嚟自《公孫龍子·白馬論》。

翻譯
《白馬論》嘅故事大概係咁。
戰國嗰時有個城命令啲馬唔可以走出城。
有一日，趙國平原君嘅食客公孫龍帶住一匹白馬想走出城。守門嘅士兵同佢講：「啲馬唔走得出城。」
公孫龍諗到條橋，想改咗士兵有「白馬係馬」嘅諗法。
公孫龍就話：「白馬唔係馬。因為白馬有兩個特徵，一係白色嘅，二係有馬嘅外形，但係馬得嗰一個特徵，就係有馬嘅外形。有兩個特徵嘅白馬點會係得嗰一個特徵嘅馬呢？所以白馬根本就唔係馬。」
愚魯嘅士兵駁唔到嘴，唯有放佢白馬。

原文
維基文庫有原文：
白馬論
「白馬非馬，可乎？」曰：「可。」
曰：「何哉？」曰：「馬者，所以命形也。白者，所以命色也。命色者，非命形也，故曰白馬非馬。」
曰：「有白馬，不可謂無馬也。不可謂無馬者，非馬也？有白馬為有馬，白之非馬，何也？」
曰：「求馬，黃、黑馬皆可致。求白馬，黃、黑馬不可致。使白馬乃馬也，是所求一也，所求一者，白者不異馬也。所求不異，如黃、黑馬有可有不可，何也？可與不可其相非明。故黃、黑馬一也，而可以應有馬，而不可以應有白馬，是白馬之非馬審矣。」
曰：「以馬之有色為非馬，天下非有無色之馬也。天下無馬，可乎？」
曰：「馬固有色，故有白馬。使馬無色，有馬如已耳，安取白馬？故白者非馬也。白馬者，馬與白也；馬與白馬也，故曰：白馬非馬也。」
曰：「馬未與白為馬，白未與馬為白。合馬與白，復名白馬，是相與以不相與為名，未可。故曰：白馬非馬，未可。」
曰：「以有白馬為有馬，謂有白馬為有黃馬，可乎？」曰：「未可。」曰：「以有馬為異有黃馬，是異黃馬於馬也。異黃馬於馬，是以黃馬為非馬。以黃馬為非馬，而以白馬為有馬；此飛者入池，而棺槨異處；此天下之悖言亂辭也。」
曰：「有白馬，不可謂無馬者，離白之謂也。是離者有白馬不可謂有馬也。故所以為有馬者，獨以馬為有馬耳，非有白馬為有馬。故其為有馬也，不可以謂馬馬也。」
曰：「白者不定所白，忘之而可也。白馬者，言定所白也。定所白者，非白也。馬者無去取於色，故黃、黑皆所以應。白馬者，有去取於色，黃、黑馬皆所以色去，故唯白馬獨可以應耳。無去者非有去也。故曰：白馬非馬。」

教訓
如果士兵話佢隻白馬係馬，即係「白＝1」，冇判斷同考慮過隻馬係白色嘅。士兵冇諗過有白色同冇白色嘅分別，公孫龍婉轉咁批判咗士兵，唔知道馬要點定義重有資格企喺度阻住佢隻白馬？求馬，要知道自己做乜嘢去求呀，唔識就畀下一個公孫龍屈到啦。
白馬係馬嘅倍數，白倍嘅馬會唔會係馬？呢度有兩個幻覺：
百倍嘅馬會唔會係馬？百馬嘅力勁過馬一百倍
滑鼠係唔係鼠？滑鼠係電腦工具，鼠係動物
從呢兩個例子足以睇到自己對文字嘅理解好亂。公孫龍用嘅方法就係拉大白馬同黃馬嘅分別，令到指白馬為馬嘅概念大受重傷。
睢縣

睢縣係中國河南商丘一個縣，總面積926平方公里，人口80萬。
督軍府舊址

督軍府舊址，係喺山西省太原市杏花嶺區府東街101號，而家係山西省文物保護單位之一。
北宋前，呢度係晉文公（重耳）廟。北宋太平興國七年（982年），被改成名將潘美嘅帥府衙門，元嗰陣係中書省，明清嗰陣係撫署，辛亥革命之前，佢係明、清兩代山西巡撫衙門所在地。辛亥革命打後，就變成咗山西都督府。山西督軍府係由民國七年（1918年）開始，係喺原清代衙門基礎上陸續改建嘅。1916年閻錫山（山西王）做咗山西省督軍後，就用呢度做督軍衙門，所以先至嗌督軍府。
1986年8月，建築群被授予山西省文物保護單位，係一座古建築及歷史紀念建築物，一路由山西省政府使用。
2017年初山西省籌備選址督軍府，來搞返個晉商博物館，到9月陣山西省政府正式搬出咗督軍府，原省府用開啲國徽、國旗同埋政府舊名牌畀咗山西博物院當文物咁留住。
睡鼠科

睡鼠（學名：Gliridae，又叫Myoxidae、Muscardinidae），係齧齒目松鼠亞目下嘅睡鼠科，主要喺歐洲生活，亦有部份喺非洲同亞洲可以見到。佢哋最特別嘅係有較長嘅冬眠期。
睫毛蘭

睫毛蘭（粵拼：zit3 mou4 laan4；學名：Habenaria ciliolaris），又叫毛葶玉鳳花，係蘭科玉鳳蘭屬嘅草本植物，喺香港、中國華南及長江流域，臺灣都可以搵到。

藥用
維基百科嘅醫學類文章只係提供參考，並唔係醫療意見。閣下如果有任何關於健康嘅問題，請諮詢專業醫護人員。
佢嘅塊梗可以做藥，專醫腎虛腰痛，遺精，陽痿，白帶，熱淋，毒蛇咬傷，瘡癤腫毒呢啲癥狀。
睦鄰街遊樂場

睦鄰街遊樂場（英文：Muk Lun Street Playground）係香港一公園同遊樂場，喺黃大仙睦鄰街7號，路德會救恩堂同屋苑現崇山之北，行政上歸黃大仙區，由康樂及文化事務署管。設施有硬地球場、籃球場、戶外乒乓波檯同七人足球場，有洗手間連更衣室。
遊樂場前身為寮屋區，場內不乏古木，2012年康文署曾為一樖已列古樹名冊細葉榕擴建花槽，等佢生得好啲。
睢寧

睢寧係中國江蘇徐州一個縣，總面積1773平方公里，人口132萬。
睢陽區

睢陽區係中國河南商丘一個市轄區，總面積913平方公里，人口72萬。
督政府

督政府（Directoire）係法國大革命時期法蘭西第一共和國嘅其中一個政府，1795年11月2號成立，取代解散咗嘅救國委員會，到1799年11月9號爆發霧月政變後解散，畀執政府取代。
督氏

督（粵拼：duk1）係唐人姓氏，喺《百家姓》裏頭排第444位，依家經已冇乜人用。
呢篇督氏係同姓氏有關嘅楔位文章，重未寫完嘅。麻煩你幫手充實佢。
立場新聞

立場新聞（英文：(the) Stand News）係總部位於香港嘅一個網上媒體，前身係主場新聞；執咗笠之後，創辦人蔡東豪換個方法同名，喺2014年捲土重來，創辦立場新聞，揾嚟鍾沛權、余家輝做其他創辦人兼總編輯。董事會包括吳靄儀、方敏生、何韻詩、練乙錚、周達智幾個。

事實查核工作
立場新聞、香港獨立媒體同埋眾新聞，都有成員參與事實查核實驗室，擔任編審委員，並且轉載有關事實核實報告。

被搜捕兼停運
内文：立場新聞高層大搜捕
2021年12月29號清晨，香港警務處國家安全處派出兩百幾人，針對立場新聞抄館拉人，整到檔嘢即日摺埋，多國隨即發出好多為此譴責中共極權行動嘅聲音。
受搜捕事件影響，《立場新聞》停止運作，網站同所有社交媒體停止更新，又遣散所有員工。
立壁和也

立壁和也 ，係日本嘅一個男配音員。

配音作品一覽
呢個表唔完整，歡迎加料。